Протокол №48

Бяла Слатина, 12.04.2018 г.

Днес, 12.04.2018 г. се проведе заседание на Общинска избирателна комисия Бяла Слатина. На него присъстваха 11 члена на комисията, а именно:

|  |
| --- |
| Цветелина Андреева Андровска-Илиева |
| Маргарит Марков Маждраков |
| Цветелина Божинова Лазарова |
| Фейсал Байрамов Кариманов |
| Николай Иванов Гурзовски |
| Веселка Ангелова Донова |
| Светла Петрова Върбанова |
| Илия Петров Иванов |
| Христо Иванов Марински |
| Емилия Георгиева Раловска |
| Максим Цветков Костадинов |

**Цв.Андровска-Илиева:** Колеги, присътват всички 11 члена на комисията, имаме кворум, можем да проведем заседанието си. Представям Ви проекта за дневен ред.

1. Формиране на единните номера на избирателните секции в община Бяла Слатина за произвеждането на частични избори за кмет на кметство Галиче, общ. Бяла Слатина;
2. Определяне общия брой на членовете на секционните избирателни комисии на територията на кметство Галиче, общ. Бяла Слатина, както и броя на членовете на всяка една секционна избирателна комисия за насрочените частични избори на 20 май 2018 г.;
3. Начина на разпределяне на местата в СИК в изборните секции в кметство Галиче, община Бяла Слатина за частичните избори за кмет на кметство Галиче на 20 май 2018г.

Председателят на комисията покани и членовете за допълнения в дневния ред, но такива не постъпиха.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 11 | 0 |

Дневният ред е приет единодушно.

По т.1 от дневния ред.

**Председателят на комисията** **Цв.Андровска-Илиева:** Колеги, по приетата от ЦИК хронограма за насрочените на 20 май 2018 г. до 14.04.2018 г. трябва да приемем решение, с което да формираме единните номера на избирателните секции в общината, съответно в кметство Галиче.

Във връзка с това Ви представям проект за Решение:

*„ОТНОСНО: формиране на единните номера на избирателните секции в община Бяла Слатина за произвеждането на частични избори за кмет на кметство Галиче, общ. Бяла Слатина*

*С Решение № 1530-МИ/НР от 20.08.2015 г. на Централната избирателна комисия е определен начина на формиране на единните номера на избирателните секции на територията на съответната община. Съгласно Заповед №222/10.04.2018г. на кмета на община Бяла Слатина на територията на кметство Галиче са образувани 3 /три/ секции. Съгласно т.16 от Хронограмата за частични избори за кметове, насрочени за 20 май 2018г., приета с Решение №5000-МИ от 15 март 2018 г. на Централна избирателна комисия, Общинската избирателна комисия формира единните номера на избирателните секции не* *по-късно 14 април 2018 г.*

*Предвид изложеното и на основание чл. 87, ал. 1 т. 7, предложение второ от Изборния кодекс и във връзка с чл.8, ал.8 от ИК Общинската избирателна комисия*

***Р Е Ш И:***

*ФОРМИРА и УТВЪРЖДАВА единните номера на избирателните секции на територията на община Бяла Слатина за произвеждането на частични избори за кмет на кметство Галиче, общ. Бяла Слатина, както следва:*

*Секция №06 08 00 025 – с.Галиче.*

*Секция №06 08 00 026 – с.Галиче.*

*Секция №06 08 00 027 – с.Галиче.*

*Решението може да се обжалва по реда на чл. 88, ал. 1 пред ЦИК в срок до три дни от обявяването.“*

Вие имате ли предложения за редакция или коментари по така предложения проект?

**Илия Иванов:** Аз предлагам да се помисли да се намали броя на секциите, защото броя на избирателите в село Галиче е такъв, че може да упражнят правото си на глас и в две секции, а не в три. Да се оптимизират. Като пример давам село Попица, което има повече гласоподаватели, а има две секции.

**Цв.Андровска-Илиева:** Г-н Иванов, образуването на избирателните секции е в правомощията на Кмета на Общината, а не в правомощията на Общинската избирателна комисия. Ние работим съобразно неговата Заповед №222/10.04.2018 г.

**Илия Иванов:** Да, съгласен съм сега да остане по този начин формирането на секциите, но за в бъдеще да се предложи на Кмета на Община Бяла Слатина да се оптимизира броя на секциите в село Галиче.

**Цв.Андровска-Илиева:** Колеги, предлагам на гласуване моето предложение за решение.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 11 | 0 |

Решение №230 на ОИК Бяла Слатина е прието единодушно.

**Цв.Андровска-Илиева:** По втора точка от дневния ред Ви представям следния проект за Решение :

*„ОТНОСНО: определяне общия брой на членовете на секционните избирателни комисии на територията на кметство Галиче, общ. Бяла Слатина, както и броя на членовете на всяка една секционна избирателна комисия за насрочените частични избори на 20 май 2018 г.*

*Съгласно Заповед №222/10.04.2018 г. на кмета на община Бяла Слатина на територията на кметство Галиче, общ. Бяла Слатина са образувани 3 /три/ секции. В заповедта е посочено, подвижна секционна избирателна комисия да се образува при спазване на разпоредбите на чл.90, ал.1 от ИК. Направена е и устна справка от Общинска администрация за броя на гласоподавателите в 3-те секции.*

*Предвид изложеното и на основание чл. 87, ал.1, т.1 от ИК във връзка с Решение № 1984-МИ/НР от 08.09.2015 г. на ЦИК, Общинската избирателна комисия*

***Р Е Ш И:***

*ОПРЕДЕЛЯ общия брой на членовете на секционните избирателни комисии на територията на кметство Галиче, общ. Бяла Слатина - 25 броя.*

*ОПРЕДЕЛЯ броя на членовете на всяка една секционна избирателна комисия на територията на кметство Галиче, общ. Бяла Слатина в състав, както следва:*

*Секция №025 – 7 члена, включително председател, зам. председател и секретар.*

*Секция №026 – 9 члена, включително председател, зам. председател и секретар.*

*Секция №027 – 9 члена, включително председател, зам. председател и секретар.*

*При създаване на подвижна избирателна секция/и, ОИК определя броя на членовете на подвижната/те СИК да е в състав от 5 члена, включително председател, зам. председател и секретар.*

*Решението подлежи на обжалване пред Централната избирателна комисия чрез Общинска избирателна комисия Бяла Слатина в тридневен срок от обявяването му.“*

Вие имате ли предложения за редакция или коментари по така предложения проект?

**Маргарит Маждраков:** Колеги, аз предлагам да определим броя на членовете в секционните комисии, като две седмици и една петица. Мотивите ми затова са следните: Ще се гласува само за един вид избор, с една бюлетина, по един избирателен списък. Няма да се броят преференции. Преброяването на бюлетините и вписването на резултата в Протокола на СИК е елементарно и няма смисъл да назначаваме голем брой членове, които само да се прибутват, да си пречат и да създават хаос. Другият ми мотив е, че става въпрос за частични избори за кмет на кметство, които се финансират изцяло с пари от общинския бюджет, а не от републиканския. Така, че назначавайки по-малък брой членове на СИК, ще спестим и пари на Общината.

**Илия Иванов:** Да, съгласен съм с колегата, и изцяло подкрепям неговото предложение.

**Цв.Андровска-Илиева:** Колеги, аз искам само да вмъкна, че предложението на колегата Маждраков е изцяло в правилата, разписани в Изборния кодекс, но също така искам да изразя несъгласие с представените от него мотиви. Да, гласува се за един вид избор и няма преференции, но въпреки това, процедурата за произвеждането на изборите си е както при едни „нормални“ избори. Трябва да се извърви целия ред, с начало на изборния ден, гласуване през целия ден, случаи за гласуване с придружители, комуникация със застъпници и представители на партии, приключване на изборния ден, преброяване на гласовете и най-важното – правилното им отчитане и вписване в протокола. Това действие, което винаги препъва секционните комисии в края на изборния ден, когато те са изморени, но реално това е най-важното действие от целия ден. Напоследък се наблюдава допускането на все повече и все по-елементарни грешки при попълването на протокола. Имайте предвид и селото – Галиче. Там комисиите винаги правят грешки при отразяването на резултатите и не един или два пъти се е налагало да си преглеждат отново и отново нещата. Още повече, че напрежението ще е голямо, най-вероятно през целия ден ще има присъствие на медии, и смятам, че нашата задача да осигурим едно безпроблемно и законосъобразно провеждане на изборите минава през назначаване на максимален брой членове в секционните избирателни комисии.

**Цв. Лазарова:** Аз също съм на мнение, че трябва да определим максималния брой членове за всяка секционна комисия.

**Фейсал Кариманов:** Изцяло споделям мнението за максимален брой членове в секционните комисии, за да може поне до някаква степен да им облекчин тежката работа.

**Цв.Андровска-Илиева:** Колеги, има ли други мнения или предложения? Няма, в такъв случай минаваме в режим на гласуване. Имаме два варианта на проекти за решения, по процедура ще подложа на гласуване първият постъпил вариант, а именно: една от комисиите да бъде с 7 члена, а две да бъдат с по 9 члена.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател |  | Х |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член |  | Х |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 9 | 2 |

Решението е прието с 9 гласа „за“ и 2 гласа „Против“. В такъв случай, второто предложение за решение няма да се подлага на гласуване.

По т.3 от дневния ред Ви предлагам следния проект за Решение:

*„ОТНОСНО: Начина на разпределяне на местата в СИК в изборните секции в кметство Галиче, община Бяла Слатина за частичните избори за кмет на кметство Галиче на 20 май 2018г.*

*Със свое Решение №231 ОИК Бяла Слатина е определила общия брой на членовете на секционните избирателни комисии и членовете на всяка една от комисиите - 1 от тях да e с 7 члена и 2 да са с по 9 члена. Общ брой членове: (7) + (2 x 9) = 25 (двадесет и пет) члена. Съгласно Решение № 1984-МИ/НР от 08.09.2015 г. на ЦИК, следва да се определят броя на членовете и на ръководните такива за всяка една от парламентарно представените партии и коалиции, и партиите и коалициите, които имат избрани с техните кандидатски листи членове на Европейския парламент, но не са парламентарно представени.*

*Предвид изложеното и на основание чл. 87, ал.1, т.1 от ИК и чл.92 от ИК във връзка с Решение № 1984-МИ/НР от 08.09.2015 г. на ЦИК, Общинската избирателна комисия*

***Р Е Ш И:***

* *Утвърждава следното разпределение на местата в СИК, съобразно чл.92 от ИК и Решение № 1984-МИ/НР от 08.09.2015 г. на ЦИК:*

*а) за партия ГЕРБ – 9*

*б) за коалиция БСП лява България – 4*

*в) за партия ДПС – 4*

*г) за коалиция Реформаторски блок – 2*

*д) за коалиция Патриотичен фронт – НФСБ и ВМРО – 2*

*е) за коалиция България без цензура – 2*

*ж) за партия Атака – 1*

*з) за коалиция АБВ – 1*

* *Разпределение на ръководни длъжности в СИК – 9 броя:*

*Съгласно правилата на Изборния кодекс, ръководните длъжности се разпределят по следния начин:*

*а) за партия ГЕРБ – 3*

*б) за коалиция БСП лява България – 2*

*в) за партия ДПС – 1*

*г) за коалиция Реформаторски блок – 1*

*д) за коалиция Патриотичен фронт – 1*

*е) за коалиция България без цензура - 1*

*ж) за партия Атака – 0*

*з) за коалиция АБВ – 0*

*Препис от решението да се изпрати на кмета на община Бяла Слатина.*

*Решението подлежи на обжалване пред Централната избирателна комисия чрез Общинска избирателна комисия Бяла Слатина в тридневен срок от обявяването му.“*

Вие имате ли предложения за редакция или коментари по така предложения проект? */Мълчание/*

Колеги, предлагам на гласуване моето предложение.

Режим на гласуване

|  |  |  |  |  |
| --- | --- | --- | --- | --- |
| **№** | **Име, презиме и фамилия** | **Позиция в ОИК** | **„ЗА”** | **„ПРОТИВ”** |
| 1. | Цветелина Андреева Андровска-Илиева | Председател | Х |  |
| 2. | Маргарит Марков Маждраков | Заместник-председател | Х |  |
| 3. | Цветелина Божинова Лазарова | Секретар | Х |  |
| 4. | Николай Иванов Гурзовски | Член | Х |  |
| 5. | Веселка Ангелова Донова | Член | Х |  |
| 6. | Фейсал Байрамов Кариманов | Член | Х |  |
| 7. | Христо Иванов Марински | Член | Х |  |
| 8. | Светла Петрова Върбанова | Член | Х |  |
| 9. | Илия Петров Иванов | Член | Х |  |
| 10. | Емилия Георгиева Раловска | Член | Х |  |
| 11. | Максим Цветков Костадинов | Член | Х |  |
|  | ОБЩО: | | 11 | 0 |

Решението е прието единодушно.

Поради изчерпване на дневния ред, заседанието на Общинска избирателна комисия Бяла Слатина беше закрито.

ПРЕДСЕДАТЕЛ: СЕКРЕТАР:   
Цветелина Андровска-Илиева Цветелина Лазарова